b"\n_START_ARTICLE_\nDet japanske Stillehavsmandat\n_START_SECTION_\nHistorie\n_START_PARAGRAPH_\nOmr\xc3\xa5det, som tidligere havde v\xc3\xa6ret en del af Tysk Ny Guinea, dannedes den 28. juni 1919 da Japan fik et forvaltningsmandat af Folkeforbundet ved Versaillesfreden; hoveds\xc3\xa6de blev Chuuk._NEWLINE_\xc3\x98erne var blevet besatte af Japan under 1. verdenskrig 1914 og forvaltedes f\xc3\xb8rst af den japanske fl\xc3\xa5de frem til den 17. december 1920, da folkeforbundsmandatet begyndte og en civil forvaltning overtog. I juli 1921 flyttedes hoveds\xc3\xa6det til Koror. Den 1. april 1922 omstruktureredes forvaltningen til Nan'yo-cho._NEWLINE_Omr\xc3\xa5det blev besat under 2. verdenskrig 1944 af USA, og forvaltningen overf\xc3\xb8rtes til USA den 18. juli 1947 i det af FN nydannede Forvaltningsomr\xc3\xa5de Stillehavs\xc3\xb8erne."